Flyvevåbnet gennemfører Forward Air Controller uddannelse i perioden 13. august - 4. september. I den forbindelse vil der forekomme flyvning i lav højde med F-16

For at minimere generne for befolkningen i de berørte områder flyves der ikke i det samme område to dage i træk. Der flyves ikke i weekender. Planen for flyvningerne er således: 13. august: Horsens og Østlige Himmerland (St. Brøndum) 14. august: Løgumkloster og Tommerup, Fyn 15. august: Skamlingsbanken og Brædstrup 16. august: Tommerup, Fyn og Løgumkloster 17. august: Brædstrup og Skamlingsbanken 23. august: Skamlingsbanken og Lendum 24. august: Grønbjerg syd for Holstebro og Randers 27. august: Bjerringbro og Vestlige Himmerland (Kgs. Tisted) 28. august: Salling, nord for Skive og Østlige Himmerland (Kongerslev) 29. august: Bjerringbro og Vestlige Himmerland (Kgs. Tisted) 30. august: Salling, nord for Skive og Østlige Himmerland (Kongerslev) 31. august: Bjerringbro og Vestlige Himmerland (Kgs. Tisted) 3. september: Salling, nord for Skive og Østlige Himmerland (Kongerslev) 4. september: Brædstrup og Randers Formålet med kurset er at uddanne Forward Air Controller (FAC) til Hæren og Søværnet. Her indgår de i enheder der er indsat eller kan indsættes i internationale operationer. Danmark har for tiden FAC udsendt som en del af den danske styrke i Afghanistan, ligesom der har tidligere været danske FAC udsendt til tjeneste i Bosnien og Kosovo. En FAC er en soldat på jorden eller i en helikopter, der har til opgave at dirigere egne fly ind til angreb mod fjendtlige mål på jorden. Denne opgave kræver en grundig uddannelse for at give de nødvendige færdigheder for at kunne koordinere operationer mellem fly- og landstyrker.